TSB-DNS-2023/01

# **Súťažné podklady**

# k zriadeniu dynamického nákupného systému s názvom:

# **„Elektromontážne práce – verejné osvetlenie“**

Dynamický nákupný systém vyhlásený postupom zadávania nadlimitnej zákazky podľa ustanovení § 58 až § 61 zákona č. 343/2015 Z. z. o verejnom obstarávaní a o zmene   
a doplnení niektorých zákonov v znení neskorších predpisov (ďalej len „ZVO“)

Súlad súťažných podkladov so ZVO potvrdzuje:

V Bratislave, dňa 10.2.2023 ..............................................

Zuzana Jamnická

# **Obsah súťažných podkladov**

[1. Identifikácia verejného obstarávateľa 3](#_Toc126159516)

[2. Úvodné informácie o dynamickom nákupnom systéme 3](#_Toc126159517)

[3. Opis predmetu zákazky 4](#_Toc126159518)

[4. Výzvy na predkladanie ponúk v rámci zriadeného DNS 5](#_Toc126159519)

[5. Skrátenie lehoty na predkladanie ponúk v rámci jednotlivých výziev 5](#_Toc126159520)

[6. Komunikácia 5](#_Toc126159521)

[7. Vysvetľovanie 6](#_Toc126159522)

[8. Predkladanie žiadosti o zaradenie do DNS 6](#_Toc126159523)

[9. Obsah žiadosti o zaradenie do DNS 7](#_Toc126159524)

[10. Lehota na predkladanie žiadostí o účasť 7](#_Toc126159525)

[11. Kritériá na vyhodnotenie ponúk pri zadávaní čiastkových zákaziek 7](#_Toc126159526)

[12. Dôvernosť verejného obstarávania 9](#_Toc126159527)

[13. Preukazovanie splnenia podmienok účasti 9](#_Toc126159528)

[14. Zriadenie DNS 10](#_Toc126159529)

**Zoznam príloh:**

Príloha č. 1: Žiadosť o zaradenie do DNS

Príloha č. 2: Informatívne súťažné podklady k Výzve vyhlasovanej v rámci zriadeného DNS

Príloha č. 3: Informatívna Rámcová dohoda k Výzve vyhlasovanej v rámci zriadeného DNS

Príloha č. 4: Informatívna Zmluva o dielo k Výzve vyhlasovanej v rámci zriadeného DNS

Príloha č. 5: Čestné vyhlásenie a Plnomocenstvo pre vedúceho člena skupiny dodávateľov

Príloha č. 6: Jednotný európsky dokument (JED)

# Identifikácia verejného obstarávateľa

Verejný obstarávateľ: Technické siete Bratislava, a.s. (ďalej len „verejný obstarávateľ“)

Sídlo: Primaciálne námestie 1, 814 99 Bratislava

IČO: 54 302 102

Kontaktná osoba: Zuzana Jamnická

Web DNS: <https://josephine.proebiz.com/sk/tender/36418/summary>

# Úvodné informácie o dynamickom nákupnom systéme

* 1. Dynamický nákupný systém (ďalej len „DNS“) je elektronický proces určený na obstarávanie tovaru, stavebných prác alebo služieb bežne dostupných na trhu. Ide o akýsi interný „kvalifikačný systém dodávateľov“, ktorých bude verejný obstarávateľ vyzývať   
     na predkladanie ponúk vo vyhlásených zákazkách danej skupiny tovarov/služieb/stavebných prác. Systém je stále otvorený, a tak aj v priebehu jeho trvania sa vedia noví dodávatelia prihlásiť a zapojiť do súťaže. **Dodávatelia, ktorí nebudú zaradení/kvalifikovaní v tomto DNS, nebudú môcť predložiť ponuku na zákazky vyhlásené v DNS.**
  2. Cieľom zriadenia DNS a zadávania zákaziek v DNS je umožniť verejnému obstarávateľovi flexibilné zadávanie zákaziek v súlade so ZVO podľa svojich reálnych potrieb, t. j. v čase   
     a rozsahu, ktorý mu je známy.
  3. Základné pojmy:

**Záujemcom** sa pre účely tohto DNS rozumie hospodársky subjekt, ktorý podal žiadosť   
o zaradenie do DNS.

**Žiadosť o zaradenie do DNS** (ďalej aj „žiadosť o účasť“) je prejavom vôle hospodárskeho subjektu byť vyzývaný na predloženie ponuky v zákazkách vyhlásených v zriadenom DNS   
a v prípade záujmu predložiť ponuku. Žiadosť o zaradenie do DNS je možné predložiť počas celej doby trvania DNS.

**DNS sa považuje za zriadený** v okamihu, keď verejný obstarávateľ oznámi záujemcom, ktorí doručili žiadosť o zaradenie do DNS v základnej lehote na podanie žiadostí, informáciu   
o vyhodnotení ich žiadosti podľa § 60 ods. 8 ZVO.

**Základnou lehotou na podávanie žiadostí o zaradenie do DNS** sa rozumie lehota, ktorá   
je uvedená v bode 10.1 týchto súťažných podkladov.

* 1. **Predpokladaná hodnota DNS:** 15 000 000,- EUR bez DPH.
  2. **Doba trvania DNS:** od jeho zriadenia do vyčerpania predpokladanej hodnoty DNS alebo   
     do uplynutia piatich rokov podľa toho, ktorá skutočnosť nastane skôr. V jednotlivých zákazkách bude výsledkom Zmluva o dielo alebo Rámcová dohoda uzavretá na obdobie   
     max. 6 mesiacov.
  3. Verejný obstarávateľ rozhodol, že tento DNS nebude rozdelený do kategórií, keďže vzhľadom na povahu DNS a jeho predmet je predpoklad, že jednotlivé zákazky budú zadávané postupne, v rôznom rozsahu a podľa aktuálnej potreby verejného obstarávateľa. Jednotlivé zákazky teda budú v nižšej hodnote ako je predpokladaná hodnota DNS, čím bude umožnená účasť aj malých a stredných podnikov. Rozdelenie predmetu zákazky sa tak bude realizovať priamo   
     v už vytvorenom DNS, a to tým, že požadované plnenia sa budú uskutočňovať postupne, v menších objemoch a v logických celkoch.

# Opis predmetu zákazky

* 1. Predmetom zákazky je zriadenie DNS v rozsahu oddielu (XX000000-Y - 31 – Elektrické stroje, prístroje, zariadenia a spotrebný tovar; osvetlenie; - 32 – Rozhlas, televízia, komunikácie, telekomunikácie a príbuzné zariadenia), skupiny (XXX00000-Y - 451 – Príprava staveniska;   
     - 453 – Stavebno–inštalačné práce; - 443 – Káble, drôty a súvisiace výrobky) a triedy (XXXX0000-Y - 4531 – Elektroinštalačné práce; 4523 – Stavebné práce na stavbe diaľkových potrubných vedení, komunikačných a energetických vedení, na diaľniciach, cestách, letiskách a železniciach; práce na stavbe plôch). DNS bude slúžiť na zadávanie zákaziek na uskutočnenie stavebných prác v podmienkach verejného obstarávateľa bežne a všeobecne dostupných   
     na trhu, konkrétne elektroinštalačných a elektromontážnych prác najmä (nie však výlučne)   
     na verejnom osvetlení Hlavného mesta SR Bratislava a súvisiacich prác. Tento DNS je zriadený pre potreby verejného obstarávateľa a zákazky v ňom bude zadávať iba verejný obstarávateľ.
  2. Plnenia na základe tohto DNS budú realizované na území mesta Bratislava.
  3. Do podrobnej špecifikácie predmetu zákazky v jednotlivých výzvach v rámci zriadeného DNS môžu byť integrované požiadavky spoločensky zodpovedného verejného obstarávania podľa   
     § 10 ods. 7 ZVO.
  4. Konkrétny rozsah predmetu zákazky, podrobná špecifikácia, konkrétne miesta uskutočnenia predmetu zákazky, ako aj ostatné doplňujúce informácie budú súčasťou jednotlivých Výziev   
     v rámci zriadeného DNS, ktoré budú zaslané všetkým kvalifikovaným záujemcom prostredníctvom systému Josephine.
  5. Rozsah verejného obstarávania vymedzený slovníkom obstarávania (CPV) je vymedzený najmä v rozsahu nasledovných CPV kódov:

31000000-6 Elektrické stroje, prístroje, zariadenia a spotrebný tovar; osvetlenie

31300000-9 Izolované drôty alebo káble

31320000-5 Elektrické rozvodné káble

31321210-7 Káble nízkeho napätia

31340000-1 Príslušenstvo izolovaných káblov

31500000-1 Osvetľovacie zariadenia a elektrické žiarovky

32000000-3 Rozhlas, televízia, komunikácie, telekomunikácie a príbuzné zariadenia

32500000-8 Telekomunikačné zariadenia a spotrebný materiál

44320000-9 Káble, drôty a súvisiace výrobky

45100000-8 Príprava staveniska

45230000-8 Stavebné práce na stavbe diaľkových potrubných vedení, komunikačných a energetických vedení, na diaľniciach, cestách, letiskách a zelezniciach; práce na stavbe plôch

45231600-1 Stavebné práce na stavbe komunikačných vedení

45310000-3 Elektroinštalačné práce

45311000-0 Inštalácie a montáž elektrických rozvodov a zariadení

45314000-1 Inštalovanie telekomunikačných zariadení

45314300-4 Inštalovanie kabeláže

45314310-7 Pokládka káblov

45315600-4 Inštalovanie nízkeho napätia

45316100-6 Inštalovanie vonkajších osvetľovacích zariadení

45316110-9 Inštalovanie osvetlenia ciest

# Výzvy na predkladanie ponúk v rámci zriadeného DNS

* 1. V rámci zriadeného DNS sa budú vyhlasovať jednotlivé Výzvy na predkladanie ponúk   
     na realizáciu konkrétnych prác. Zároveň pôjde aj o poskytnutie súvisiacich tovarov a služieb, napr. elektroinštalačný materiál potrebný na realizáciu prác, likvidácia spotrebného materiálu, odpadu a nebezpečného odpadu v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov a pod..
  2. Výsledkom čiastkových zákaziek realizovaných v rámci tohto DNS budú Zmluvy o dielo alebo Rámcové dohody. Informatívna Zmluva o dielo a Rámcová dohoda tvoria prílohy č. 3 a 4 týchto súťažných podkladov. Verejný obstarávateľ si vyhradzuje právo upravovať zmluvné podmienky v rámci konkrétnej Výzvy na predkladanie ponúk.
  3. Záruka na zrealizované práce je päť rokov podľa konkrétnej špecifikácie. Všetky podrobnosti budú uvedené v konkrétnych Výzvach v rámci DNS.
  4. Informácia o elektronickej aukcii: Verejný obstarávateľ si vyhradzuje právo, že pri jednotlivých Výzvach v rámci tohto DNS použije elektronickú aukciu. Túto informáciu spolu   
     s podmienkami použitia elektronickej aukcie verejný obstarávateľ vždy zverejní vo Výzve   
     na predkladanie ponúk.

# Skrátenie lehoty na predkladanie ponúk v rámci jednotlivých výziev

* 1. Verejný obstarávateľ si v zmysle § 61 ods. 4 ZVO vyhradzuje právo v jednotlivých Výzvach určiť lehotu na predkladanie ponúk kratšiu ako 10 dní odo dňa odoslania Výzvy, a to dohodou so záujemcami. Lehota na predkladanie ponúk určená verejným obstarávateľom bude vždy minimálne 5 pracovných dní.

# Komunikácia

* 1. Komunikácia medzi verejným obstarávateľom a záujemcom/uchádzačom sa uskutočňuje   
     v slovenskom alebo českom jazyku výhradne prostredníctvom informačného systému Josephine, prevádzkovaného na adrese: <https://josephine.proebiz.com/>. Tento spôsob komunikácie sa týka akejkoľvek komunikácie a podaní medzi verejným obstarávateľom   
     a záujemcami/uchádzačmi počas celého procesu verejného obstarávania, s výnimkou prípadov, keď to výslovne vylučuje ZVO.
  2. Záujemca má možnosť registrovať sa do systému Josephine na stránke <https://josephine.proebiz.com/> pomocou hesla alebo aj pomocou občianskeho preukazu   
     s elektronickým čipom a bezpečnostným osobnostným kódom (eID).
  3. Manuál registrácie Vás rýchlo a jednoducho prevedie procesom registrácie v systéme Josephine: <https://store.proebiz.com/docs/josephine/sk/Manual_registracie_SK.pdf>. Pre lepší prehľad tu nájdete tiež opis základných obrazoviek systému.
  4. Na používanie systému Josephine je nutné spĺňať nasledovné technické požiadavky: <https://store.proebiz.com/docs/josephine/sk/Technicke_poziadavky_sw_JOSEPHINE.pdf>.
  5. Zásielka sa považuje za doručenú, ak jej adresát bude mať objektívnu možnosť oboznámiť   
     sa s jej obsahom (akonáhle sa dostane zásielka do sféry jeho dispozície), t. j. moment, kedy bola správa záujemcovi/uchádzačovi doručená prostredníctvom systému Josephine, nie kedy   
     ju záujemca/uchádzač prečítal.
  6. Záujemcovi, resp. uchádzačovi bude na ním určený kontaktný e-mail (zadaný pri registrácii   
     do systému Josephine) bezodkladne odoslaná informácia o tom, že k predmetnej zákazke/DNS existuje nová zásielka/správa.
  7. V prípade potreby je možné kontaktovať linku podpory Houston PROEBIZ na e-maile: [houston@proebiz.com](mailto:houston@proebiz.com) alebo telefonicky na čísle: +421 220 255 999.

# Vysvetľovanie

* 1. V prípade potreby vysvetliť alebo objasniť údaje uvedené v oznámení o vyhlásení verejného obstarávania, v súťažných podkladoch alebo v inej sprievodnej dokumentácii, môže ktorýkoľvek zo záujemcov požiadať o ich vysvetlenie výlučne prostredníctvom systému Josephine na elektronickej adrese: <https://josephine.proebiz.com/sk/tender/36418/summary>.
  2. Odpovede na žiadosti o vysvetlenie budú uverejnené prostredníctvom systému Josephine   
     v danom DNS v časti Dokumenty. Verejný obstarávateľ o uverejnení odpovede informuje všetkých známych záujemcov najneskôr šesť dní pred uplynutím lehoty na predkladanie žiadostí o zaradenie do DNS za predpokladu, že sa o vysvetlenie požiada dostatočne vopred.
  3. Ak je to nevyhnutné, verejný obstarávateľ môže v lehote na predkladanie žiadostí o zaradenie do DNS doplniť informácie uvedené v oznámení o vyhlásení verejného obstarávania, v súťažných podkladoch alebo v inej sprievodnej dokumentácii o čom informuje všetkých známych záujemcov a ich znenie zverejní prostredníctvom systému Josephine na elektronickej adrese: <https://josephine.proebiz.com/sk/tender/36418/summary>.

# Predkladanie žiadosti o zaradenie do DNS

* 1. **Predkladanie žiadosti o zaradenie do DNS je umožnené len autentifikovaným hospodárskym subjektom (podmienka vyplývajúca z § 20 ZVO).** Každý hospodársky subjekt má možnosť registrovať sa do systému Josephine pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID). Žiadosť o zaradenie sa predkladá elektronicky prostredníctvom systému Josephine na adrese: <https://josephine.proebiz.com/sk/tender/36418/summary>.
  2. Autentifikovaný záujemca si po prihlásení do systému Josephine v prehľade dynamických nákupných systémov vyberie daný DNS, do ktorého má záujem sa kvalifikovať a vloží svoju žiadosť do určeného formulára na príjem žiadosti, ktorý nájde v záložke „Žiadosti“.
  3. Doklady predložené záujemcom môžu byť v súlade s § 49 ods. 7 ZVO kópie dokladov   
     v elektronickej podobe (odporúčaný formát pdf).
  4. V prípade, že sú doklady, ktoré tvoria žiadosť o účasť, vydávané orgánom verejnej správy (alebo inou povinnou inštitúciou) priamo v digitálnej podobe, môže záujemca vložiť   
     do systému tento digitálny doklad (vrátane jeho úradného prekladu). Záujemca je oprávnený použiť aj doklady transformované zaručenou konverziou podľa zákona č. 305/2013 Z. z.   
     o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení.
  5. Záujemca môže predloženú žiadosť o účasť dodatočne doplniť, zmeniť alebo vziať späť   
     do uplynutia základnej lehoty na predkladanie žiadostí o účasť. Doplnenú, zmenenú alebo inak upravenú žiadosť o účasť je potrebné doručiť spôsobom opísaným v týchto súťažných podkladoch v lehote na predkladanie žiadosti o účasť. Uchádzač pri odvolaní ponuky postupuje obdobne ako pri vložení prvotnej žiadosti o účasť. V čase plynutia základnej lehoty   
     na predkladanie žiadostí o účasť môže záujemca pomocou ikony koša žiadosť stiahnuť – zmazať. Po stiahnutí žiadosti je možné predložiť žiadosť/ponuku znovu.

# Obsah žiadosti o zaradenie do DNS

* 1. Žiadosť o zaradenie musí byť verejnému obstarávateľovi predložená prostredníctvom príslušného rozhrania systému Josephine (záložka „Žiadosti“) v slovenskom alebo v českom jazyku. Žiadosť o zaradenie musí obsahovať nasledujúce dokumenty:
  2. Vyplnenú a podpísanú žiadosť o zaradenie do DNS podľa prílohy č. 1 týchto súťažných podkladov;
  3. Splnomocnenie konať za záujemcu alebo skupinu záujemcov, ak žiadosť o zaradenie podpisuje iná osoba ako štatutárny zástupca;
  4. Potvrdenia, doklady a dokumenty, prostredníctvom ktorých záujemca preukazuje splnenie podmienok účasti;
  5. Čestné vyhlásenie skupiny dodávateľov podľa prílohy č. 5 týchto súťažných podkladov   
     a plnomocenstvo pre osobu konajúcu za skupinu dodávateľov, v prípade, ak žiadosť o účasť predkladá skupina dodávateľov.

# Lehota na predkladanie žiadostí o účasť

* 1. Základná lehota na predkladanie žiadostí o zaradenie do DNS uplynie **dňa 14.3.2023 o 13:00 hod..**
  2. Verejný obstarávateľ následne umožní počas trvania DNS každému hospodárskemu subjektu, aby požiadal o zaradenie do DNS. Počet zaradených hospodárskych subjektov do DNS   
     nie je obmedzený.
  3. Predkladanie ponúk v rámci vyhlásených zákaziek bude umožnené v zmysle ZVO len zaradeným záujemcom. Verejný obstarávateľ bude vyhlasovať jednotlivé zákazky odoslaním Výzvy na predkladanie ponúk všetkým zaradeným záujemcom naraz (zabezpečuje systém Josephine).

# Kritériá na vyhodnotenie ponúk pri zadávaní čiastkových zákaziek

* 1. Kritérium na vyhodnotenie ponúk bude **najlepší pomer ceny a kvality**. Úspešným uchádzačom sa stane uchádzač, ktorého ponuka získala najvyšší počet bodov matematicky zaokrúhlený na 2 desatinné miesta za obe kritériá spolu.
  2. Stanoveným **kritériom K1** na vyhodnotenie ponúk bude **Celková cena v eur s DPH**   
     za predmet zákazky s pridelenou relatívnou váhou 90 %. Počet bodov uchádzača za jeho ponukovú cenu sa určí na základe nasledovného vzorca:

|  |  |
| --- | --- |
| K1 = 90 \* | maximálna cena – ponuková cena v eur s DPH |
| maximálna cena |

|  |  |
| --- | --- |
| **K1:** | počet bodov, ktoré uchádzač získa za dané kritérium |
| **Maximálna cena:** | PHZ v eurách s DPH |
| **Ponuková cena:** | cena uchádzača za predmet zákazky v eur s DPH |
| **Váha kritéria:** | 90% |

* 1. Stanoveným **kritériom K2** na vyhodnotenie ponúk budú **skúsenosti samostatného elektrotechnika** na zákazkách, ktorých predmetom boli elektroinštalačné a/alebo elektromontážne práce na verejnom osvetlení s pridelenou relatívnou váhou 10 %.
  2. Záujemca je oprávnený v žiadosti o zaradenie do DNS (príloha č. 1) vyplniť do časti „Skúsenosti samostatného elektrotechnika“ predchádzajúce skúsenosti samostatného elektrotechnika, ktorým preukazuje splnenie podmienkyúčasti podľa § 34 ods. 1 písm. g) ZVO stanovenú vo vzťahu k odborníkovi - samostatnému elektrotechnikovi (bod č. 1 v minimálnej požadovanej úrovni štandardov podmienky účasti podľa § 34 ods. 1 písm. g) ZVO Oznámenia o vyhlásení verejného obstarávania), na zákazkách, ktorých predmetom boli elektroinštalačné a/alebo elektromontážne práce na verejnom osvetlení v súlade s požadovanými údajmi v prílohe č. 1.
  3. Záujemca získa 2 body za každú zákazku:

1. na ktorej samostatný elektrotechnik, ktorým záujemca preukazuje splnenie podmienky účasti technickej alebo odbornej spôsobilosti podľa § 34 ods. 1 písm. g) ZVO stanovenú   
   vo vzťahu k odborníkovi - samostatnému elektrotechnikovi (bod č. 1 v minimálnej požadovanej úrovni štandardov podmienky účasti podľa § 34 ods. 1 písm. g) ZVO Oznámenia o vyhlásení verejného obstarávania), vykonával funkciu samostatného elektrotechnika a zároveň
2. ktorej predmetom boli elektroinštalačné a/alebo elektromontážne práce na verejnom osvetlení a zároveň
3. ktorej hodnota prevyšovala 50 000 eur s DPH a zároveň
4. ktorá bola odovzdaná najneskôr päť rokov pred vyhlásením tohto DNS.
   1. Záujemca môže za kritérium K2 získať max. 10 bodov, a to aj v prípade, ak by preukázal,   
      že samostatný elektrotechnik realizoval viac ako 5 zákaziek podľa bodu 11.5 týchto súťažných podkladov. Počet bodov, ktoré záujemca získa za K2 pri zaradení do DNS sa mu následne uplatní pri každej zákazke zadávanej v rámci tohto DNS, v ktorej predloží ponuku. Záujemca má v prípade, ak sa stane v zákazke úspešným uchádzačom, zmluvnú povinnosť plniť   
      ju samostatným elektrotechnikom, ktorým preukazoval splnenie podmienok účasti   
      (a za skúsenosti ktorého získal body v rámci kritéria K2).
   2. V prípade, že počas trvania DNS získa samostatný elektrotechnik, ktorým záujemca preukazuje podmienku účasti, ďalšiu referenčnú zákazku spĺňajúcu podmienky podľa bodu 11.5 týchto súťažných podkladov, je záujemca oprávnený požiadať o jej doplnenie do hodnotenia kritéria K2. V takom prípade doručí verejnému obstarávateľovi žiadosť o zaradenie podľa bodu 8 týchto súťažných podkladov, v ktorej uvedie doplnenú referenčnú skúsenosť samostatného elektrotechnika. Verejný obstarávateľ postupuje pri hodnotení tejto žiadosti primerane podľa   
      § 60 ods. 13 ZVO.
   3. O výsledku vyhodnotenia dodatočnej referenčnej skúsenosti samostatného elektrotechnika verejný obstarávateľ informuje záujemcu písomne. V prípade jej uznania pridelí verejný obstarávateľ záujemcovi 2 body ku kritériu K2 až vo výzvach na predkladanie ponúk odoslaných po doručení informácie podľa prvej vety tohto bodu. Pre odstránenie akýchkoľvek pochybností verejný obstarávateľ zdôrazňuje, že záujemca nemá právo dovolávať sa uznania bodov za dodatočnú referenčnú skúsenosť samostatného elektrotechnika pred doručením informácie podľa prvej vety tohto bodu, a to ani v prípade, ak počas plynutia lehoty podľa   
      § 60 ods. 13 ZVO verejný obstarávateľ odošle novú výzvu na predkladanie ponúk.
   4. V prípade potreby nahradenia pôvodného samostatného elektrotechnika novou osobou postupuje záujemca primerane podľa bodu 11.7 týchto súťažných podkladov. Nový samostatný elektrotechnik musí zároveň spĺňať podmienku účasti podľa § 34 ods. 1 písm. g) ZVO stanovenú verejným obstarávateľom vo vzťahu k samostatnému elektrotechnikovi. O potrebe zmeny samostatného elektrotechnika je záujemca povinný informovať verejného obstarávateľa.

# Dôvernosť verejného obstarávania

* 1. Uchádzač v ponuke označí, ktoré skutočnosti považuje za dôverné. Podľa ZVO môžu byť dôvernými informáciami výhradne: obchodné tajomstvo, technické riešenia, a predlohy, návody, výkresy, projektové dokumentácie, modely, spôsob výpočtu jednotkových cien.

# Preukazovanie splnenia podmienok účasti

* 1. Podmienky účasti osobného postavenia (§ 32 ZVO) a technickej alebo odbornej spôsobilosti   
     (§ 34 ZVO) sú uvedené výhradne v oznámení o vyhlásení verejného obstarávania k tomuto DNS.
  2. Záujemca môže doklady slúžiace na preukázanie splnenia podmienok účasti osobného postavenia nahradiť zápisom do zoznamu hospodárskych subjektov podľa § 152 ZVO vedenom Úradom pre verejné obstarávanie, resp. potvrdením o zápise vydané príslušným orgánom iného členského štátu EÚ, ktoré je rovnocenné zápisu do zoznamu hospodárskych subjektov. V prípade preukázania splnenia podmienok účasti týkajúcich sa osobného postavenia prostredníctvom zápisu do zoznamu hospodárskych subjektov verejný obstarávateľ upozorňuje, že ich zaradenie bude trvať len do doby platnosti zápisu v zozname hospodárskych subjektov.
  3. Verejný obstarávateľ nie je oprávnený získavať a použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene   
     a doplnení niektorých zákonov, preto dokumenty podľa § 32 ZVO si verejný obstarávateľ nevie zabezpečiť prostredníctvom [www.oversi.sk](http://www.oversi.sk).
  4. Splnenie podmienok účasti podľa § 32 a § 34 ZVO záujemca preukazuje buď dokladmi stanovenými verejným obstarávateľom, resp. ich môže dočasne vo svojej žiadosti nahradiť Jednotným európskym dokumentom (JED) v súlade s § 39 ZVO. V Jednotnom európskom dokumente je záujemca oprávnený predbežne preukázať splnenie všetkých podmienok účasti zaškrtnutím políčka „α: Globálny údaj pre všetky podmienky účasti“.
  5. Ak záujemca použije JED, verejný obstarávateľ bude v rámci vyhodnotenia žiadostí o zaradenie do DNS za účelom zabezpečenia riadneho priebehu verejného obstarávania písomne žiadať záujemcov o predloženie dokladu/dokladov nahradených JED-om podľa § 39 ods. 6 ZVO.
  6. Záujemca môže v súlade s § 34 ods. 3 ZVO na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah.
  7. Záujemca, ktorého tvorí skupina dodávateľov, preukazuje splnenie podmienok účasti týkajúcich sa osobného postavenia (§ 32 ZVO) za každého člena skupiny osobitne. Splnenie podmienky účasti podľa § 32 ods. 1 písm. e) ZVO preukazuje člen skupiny len vo vzťahu k tej časti predmetu zákazky, ktorú má zabezpečiť. Skupina dodávateľov preukazuje splnenie podmienok účasti týkajúcich sa technickej spôsobilosti alebo odbornej spôsobilosti (§ 34 ZVO) spoločne.
  8. Verejný obstarávateľ je podľa § 40 ods. 5 písm. a) ZVO povinný pri vyhodnotení splnenia podmienok účasti, ktoré sa týkajú technickej spôsobilosti alebo odbornej spôsobilosti podľa   
     § 34 ods. 1 písm. b) ZVO zohľadniť len referencie uvedené v evidencii referencií podľa   
     § 12 ZVO, ak takéto referencie ku dňu predloženia žiadosti o účasť existujú a záujemca   
     ich v žiadosti o účasť identifikoval.
  9. Záujemca nemusí vo svojej žiadosti predložiť doklady, ktoré už verejnému obstarávateľovi predložil v inom verejnom obstarávaní a ktoré sú aktuálne a platné. Záujemca na účely identifikácie takéhoto dokladu uvedie v ponuke identifikáciu verejného obstarávania v ktorom predložil daný doklad spolu s presnou identifikáciou časti ponuky alebo žiadosti v ktorej   
     sa tento doklad nachádza.

# Zriadenie DNS

* 1. DNS sa považuje za zriadený doručením informácie o zaradení, resp. nezaradení do DNS všetkým záujemcom, ktorí predložili žiadosť o účasť v lehote na predkladanie žiadosti o účasť podľa bodu 10.1 týchto súťažných podkladov.
  2. Po zriadení DNS sa neuplatňujú ďalšie lehoty na predloženie žiadosti o účasť. Ak bola žiadosť o účasť predložená po uplynutí základnej lehoty na predkladanie žiadosti o účasť, verejný obstarávateľ vyhodnotí predloženú žiadosť o účasť v lehote podľa § 60 ods. 13 ZVO.
  3. V rámci zriadeného DNS sa budú vyhlasovať jednotlivé Výzvy na predkladanie ponúk   
     na realizáciu konkrétnych zákaziek.
  4. Ak počas trvania DNS verejný obstarávateľ zistí, že zaradený záujemca nespĺňa podmienky účasti, požiada ho o vysvetlenie alebo doplnenie dokladov na preukázanie splnenia podmienky účasti.